
Poštovani, 

          Već su tri školske godine  Eksperimentalnog programa Cjelodnevna škola: uravnotežen, učinkovit, pravedan i održiv sustav odgoja i obrazovanja iza nas.I u četvrtoj školskoj godini provedbe daje se mogućnost zainteresiranim udrugama i društvima da provode izvanškolske aktivnosti s učenicima naše škole u samoj školi. Broj zainteresiranih ponuditelja u stalnom je porastu, a lepeza aktivnosti sve je raznolikija . Nadam se da će iduće godine ta ponuda biti obogaćena još nekim aktivnostima koje do sada nismo imali.
          Stoga pozivam sve zainteresirane udruge i društva koji imaju za ponuditi kvalitetne programe našim učenicima da se pismom namjere obrate školi. Tijekom rujna na prvom skupnom roditeljskom sastanku dat ćemo priliku za predstavljanje programa kako bi roditelji i učenici mogli odabrati one koje im najviše odgovaraju.
Stoga razmislite o ovoj mogućnosti , o sadržajima koji biste  mogli provoditi s učenicima osnovnoškolskog uzrasta , pripremite svoje programe rada te ih s početkom nove nastavne godine predstavite našim učenicima i/ili roditeljima kako bi mogli dati suglasnost za uključivanje svoje djece.
          Kroz ovakav vid organiziranoga rada  ojačat će veza škole i lokalne zajednice. Udruge i društva će možda lakše doprijeti do svakog učenika, a da ne spominjem da će učenicima biti na raspolaganju više mogućnosti izbora za zadovoljavanje i razvoj  posebnih interesa i talenata.

U nadi buduće suradnje srdačno vas pozdravljam,



                                                                               RAVNATELJICA 

                                                                     
                                                                               Marica Jurčić, dipl. učitelj, ravnateljica savjetnica

